क्यान्सरपीडितलाई दुई लाख बढी सहयोग
दाङको बंगलाचुली गाउँपालिका –५ फलिदे निवासी ब्लड क्यान्सरपीडित पूजा बुढामगरको उपचरका लागि दक्षिण कोरियामा कार्यरत रहेका नेपाली युवाहरुले करिव साढे दुई लाख रुपियाँ सहयोग गरेका छन् ।
लीलाधर वलीघोराही, कात्तिक ५ गते । दाङको बङ्गलाचुली गाउँपालिका –५ फलिदे निवासी ब्लड क्यान्सरपीडित पूजा बुढामगरको उपचरका लागि दक्षिण कोरियामा कार्यरत रहेका नेपाली युवाहरुले करिव साढे दुई लाख रुपियाँ सहयोग गरेका छन् ।दाङको बङ्गलाचुली गाउँपालिका तथा अन्यत्र स्थानबाट रोजगारीका लागि दक्षिण कोरिया पुगेका युवाहरुले पीडित पूजाको उपचारका लागि आर्थिक सहयोग सङ्कलन अभियान सञ्चालन गरेर संकलन गरेको दुई लाख ७२ हजार ९ सय ८५ रुपियाँ सहयोग गरेका हुन । पीडित पूजाको परिवारलाई बंगलाचुली गाउँपालिका अध्यक्ष तुलसीराम पुन र उपाध्यक्ष भक्तबहादुर जिसीले सो रकम हस्तान्तरण गर्नुभयो । बैदेशिक रोजगारीका क्रममा कोरियामा रहनुभएका बङ्गलाचुली गाउँपालिका –५ निवासी होताराम वली र बङ्गलाचुली गाउँपालिका –६ निवासी अर्जुन क्षेत्रीले अभियान चलाएर आर्थिक सङ्कलन गर्नुभएको थियो । पीडित पूजाको भरतपुरस्थित क्यान्सर अस्पतालमा उपचार भइरहेको छ । 